  Майя Бывальцева 9-тӥ шуркынмонлы Удмуртиын коронавирус инфекциен черлан 140 выль черламъёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 62 улӥсьёслэн зэмаз, Дэри ёросын – 14, Глазкарын – 12, Воткаын, Якшур-Бӧдья, Сарапул ёросъёсын – тямыс, Сарапулын – сизьым, Можгаын, Кизнер ёросын – ньыль, Вотка, Глаз, Грак, Кияса, Шаркан ёросъёсын – кык, Вавож, Алнаш, Дэбес ёросъёсын – одӥг. Эшшо 149 адями висёнэз вормиз Туннэ нуналлы Удмуртиын коронавирус инфекциен черлан 10 сюрс 213 учыр лабораториосын зэматэмын. 8 сюрс 276 адями йӧназ, 184 мурт улонысь кошкиз. Та дыре 149-лэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  